el en en el el el el el el el el el el el el el el en en el el el el el el el el el el el el el el en el el el el el el el el el el el el el el el el el el el el en el el el el el el el ru el el el el en el fr sv el fr fr el fr de el fr el el el en el el en en el el el el el el en en en en de el en el
Ασταμάτητος ο ΓΣΠ… παρέσυρε και τον Ερμή Αγιάς (video)
Τη μοναξιά της κορυφής του πρωταθλήματος της Α2 απολαμβάνει ο Γυμναστικός Σύλλογος Περιστερίου μετά την άνετη (80-51) επικράτηση του κόντρα στον Ερμή Αγιάς, για την 5η αγωνιστική.
Ο ΓΣΠ φρόντισε από το ξεκίνημα της αναμέτρησης να δείξει στους αντιπάλους του ότι είναι το απόλυτο αφεντικό, καθώς προηγήθηκε με 7-0 και 26-17 στο τέλος του πρώτου δεκαλέπτου.
Η συνέχεια ήταν ανάλογη για το συγκρότημα του Νίκου Καραγιάννη που παγίωσε το προβάδισμα του σε διψήφιο αριθμό (38-20) μετά από ένα σερί 12-0, με το οποίο, στην ουσία, μπήκε πρόωρο τέλος στο ενδιαφέρον του παιχνιδιού.
Στο 18΄ το σκορ ήταν 47-23, με τους δυο αντιπάλους να πηγαίνουν στα αποδυτήρια για την ανάπαυλα, έχοντας… ανάμεσα τους 23 πόντους, (48-25)!
Η ανάπαυλα δεν διαφοροποίησε την κατάσταση και στο 28′ η ομάδα μας πέρασε το +13 (61-30), για να φτάσει η διαφορά στην μεγαλύτερη της τιμή στο 37΄ (78-44), μετά από εντυπωσιακό κάρφωμα του 18χρονου Δομπρογιάννη, που ήταν και το high light του ματς.
Το τελικό 80-51 ήρθε να σφραγίσει τις προσπάθειες των παικτών των δυο ομάδων, με τον Σπύρο Μαγκουνή να αναδεικνύεται πρώτος σκόρερ της αναμέτρησης σκοράροντας 19 πόντους. Ο Σκορδίλης άγγιξε το νταμπλ-νταμπλ με 15 πόντους και 9 πόντους, ενώ από 11 πόντους πρόσθεσαν οι Δημητριάδης και Παππάς.
Δεκάλεπτα: 26-17, 48-25, 65-36, 80-51
Διαιτητές: Αναστόπουλος Α., Τσούνας, Καρακάσης
ΓΣ Περιστερίου (Καραγιάννης): Κλαρκ 4(1τριπ., 6ασ., 5ριμπ.), Παππάς 11(5ασ., 4ριμπ.), Μαγκουνής 19(1), Αγγέλου 6(2), Μάντζαρης 1, Σκορδίλης 15(9ριμπ.), Σιγκούνας 6(1), Σίμτσακ 5, Δημητριάδης 11(1), Δομπρογιάννης 2, Κωνσταντακόπουλος, Κάδρας.
Ερμής Αγιάς (Γιασσάρης): Βρέττας, Τσιαμπαλής 11(3), Τσούμας, Λόλας 12(15ριμπ.), Καλλές 11, Χαλκιάς, Τριανταφύλλου 16(1), Στιβαχτής, Παπαδόπουλος 1, Σταυροθεόδωρος.
Συνοπτικά τα αποτελέσματα της 5ης αγωνιστικής:
Γ.Σ. Περιστερίου – Ερμής Αγιάς 80-51, Δόξα Λευκάδας – Εθνικός 69-61, Ηρακλής – Καστοριά  78-68, Αρκαδικός – Καρδίτσα 64-58, Δούκας – Ψυχικό 78-83,   Χολαργός – Αμύντας 78-65, Γ.Σ. Αμαρουσίου – Απόλλων Πατρών (22/11).
Ασταμάτητος ο ΓΣΠ… παρέσυρε και τον Ερμή Αγιάς (video) Ασταμάτητος ο ΓΣΠ… παρέσυρε και τον Ερμή Αγιάς (video) Ο ΓΣΠ έκανε το 2/2 μπροστά στον κόσμο του! (vid) O ΓΣΠ έχει στο DNA του τον πρωταθλητισμό Ο ΓΣΠ σκόρπισε με 96-59 τον Δούκα για το 8/8! Μοναδικό ρεκόρ (20-0) ο ΓΣΠ, που έγραψε ιστορία! (video)